Raya Tak Jadi!

Raya Tak Jadi! merupakan sebuah filem komedi Malaysia 2011 yang ditayangkan pada 15 September 2011 di Malaysia. Filem arahan Prof Madya A. Razak Mohaideen ini turut dibintangi oleh Saiful Apek, Johan dan Dato' Jalaluddin Hassan. Filem ini mengisahkan apabila pengumum tarikh hari raya diculik dan misi dua beradik untuk membawa mangsa culik ke tempat asalnya.

Filem ini ditayangkan pada pertengahan hari raya Aidilfitri.

Plot
Filem ini bermula dengan seorang ahli perniagaan iaitu Leo yang bakal mengalami kerugian yang banyak kerana kontena yang berisi kurma-kurma yang ingin dijualnya sebelum raya tidak sampai. Oleh itu, dia telah merancang untuk menunda hari raya dengan menculik Penyimpan Mohor Besar Raja-Raja, Hj.Ehsan. Leo telah mengarahkan dua pekerjanya, Ali dan Abu untuk melakukan penculikan tersebut. Mereka berdua telah Berjaya menculik Hj.Ehsan namun masalah timbul apabila Ali dan Abu telah tertukar teksi yang ada Hj Ehsan dengan Shuib iaitu seorang pemandu teksi.

Shuib mempunyai seorang adik yang pekak iaitu Bob. Kekecohan berlaku apabila Shuib dan Bob menemui Hj Ehsan yang disangkai telah mati di dalam boot teksi.Mereka berdua telah melakukan pelbagai cara untuk meninggalkan mayat tersebut namun gagal dan membuat keputusan untuk mengebumikan mayat itu. Tiba-tiba mayat yang disangkai telah mati itu hidup semula dan ini telah memeranjatkan semua orang. Hj. Ehsan kemudiannya menerangkan mengenai penculikannya. Sementara itu, Leo telah mengarahkan Ali dan Abu untuk mendapatkan semula Hj Ehsan dan mereka telah menculik Ibu dan adik perempuan Shuib dan Bob sebagai tebusan.

Kemudian, Leo mengarahkan Shuib meminta wang tebusan daripada isteri Hj Ehsan dan menyerahkan wang tebusan dan Hj Ehsan kepadanya sebelum dia melepaskan ibu dan adik perempuan Shuib dan Bob. Leo dan dua pekerjanya telah diserbu dan ditangkap oleh polis ketika melakukan urusan penukaran tebusan dengan Shuib dan Bob. Shuib dan Bob berasa sedih kerana mereka terpaksa meraikan hari raya seperti hari raya tahun-tahun yang lepas, dalam serba kekurangan. Tetapi, Hj Ehsan telah dating menziarahi mereka dan memberikan pelbagai hadiah dan duit yang banyak sebagai ganjaran menolong dia. Selain itu, Hj Ehsan juga menyukai sikap mereka yang baik . Oleh itu dia turut menggajikan Shuib dan Bob untuk bekeja dengannya.

Pelakon
 Saiful Apek - Shuib
 Johan Raja Lawak - Bob
 Dato' Jalaluddin Hassan - Haji Ehsan
 Wan Sharmila - Faridah
 Iedil Putra - Abu
 Noreen Noor Hajah Nisah

Maklum Balas

Kutipan
Selepas empat hari tayangan, filem ini berjaya mengutip RM 3.1 juta. Hal ini mengembalikan kejayaan Prof. Razak selepas siri Anak Mami yang beliau arahkan, suatu masa lalu.

Keseluruhan
Filem ini berjaya membawa penonton perasan raya dengan tema yang digunakan. Gandingan Saiful Apek dengan Johan berjaya mencuit hati penonton yang berada di pawagam. Tetapi, ada sedikit kelam-kabut dengan beberapa babak dilihat tidak perlu. Hal ini kan menyebabkan filem ini menjadi sedikit melerat dan membosankan. Tetapi, lawak yang ditonjolkan berjaya menutup kesilapan itu. Filem ini berjaya menaikan nama Prof. A. Razak Mohaideen selepas selama ini suram.

Rujukan

Lihat juga
 Filem Malaysia tahun 2011

Pautan luar
Raya Tak Jadi  di Sinema Malaysia
Kutipan Filem 2011  di FINAS

Filem Malaysia tahun 2011
Filem bahasa Melayu
Filem arahan A. Razak Mohaideen